**IEPIRKUMU KOMISIJAS SĒDES PROTOKOLS Nr.3**

**(Iepirkuma uzraudzības biroja iesnieguma izskatīšana un lēmuma pieņemšana)**

18.07.2016. Nr. KND 2016/13\_ak

**Pasūtītājs:** Kandavas novada dome

**Pasūtījums:** „Autobusa (19+1 sēdvieta) iegāde Kandavas novada Izglītības pārvaldes vajadzībām”, ID Nr.2016/13\_ak

**CPV klasifikatora kods:** 34121000-1

**Iepirkumu komisijas sanāksme sasaukta:** 2016. gada 18.jūnijā plkst.10:00

**Sanāksmē piedalās:** Dace Rudēvica – Iepirkuma komisijas priekšsēdētāja vietniece;

Agrita Alase – komisijas locekle;

Līga Frīdemane – komisijas locekle;

Pēteris Krampītis - komisijas loceklis.

**Sanāksmi vada:** D.Rudēvica

**Protokolē:** L.Frīdemane

Iepirkumu veic pamatojoties uz 2016.gada 27.maija Kandavas novada domes priekšsēdētāja N.Štoferta rīkojumu Nr.3-3/65 par iepirkuma procedūras veikšanu, ar Kandavas novada domes 2013.gada 27.jūnija lēmumu (prot. Nr.8, 7§) apstiprināta Iepirkumu komisija. Grozījumi Iepirkuma komisijas sastāvā ir veikti ar Kandavas novada domes 2015.gada 22.decembra lēmumu (prot. Nr.19, 44§). Komisijas sanāksme notiek Dārza ielā 6, Kandavā 2016.gada 18.jūlijā. Sanāksmes sākums plkst.10:00.

**DARBA KĀRTĪBĀ:**

1. 2016.gada 07.jūlijā saņemtā Iepirkumu uzraudzības biroja iesnieguma Nr.4-1.1/2155 izskatīšana.
2. Lēmuma pieņemšana.

**DARBA GAITA:**

1. Iepirkumu komisijas priekšsēdētājs informē Iepirkumu komisijas locekļus par 2016.gada 07.jūlijā saņemto Iepirkumu uzraudzības biroja iesniegumu.

Iepirkumu uzraudzības biroja iesniegumā Nr. 4-1.1/2155 norādīts, ka Iepirkumu uzraudzības birojs 2016.gada 07.jūlijā ir saņēmis SIA „Alkom-Trans” iesniegumu par Kandavas novada domes Iepirkumu komisijas rīkotā konkursa „Autobusa (19+1 sēdvieta) iegāde Kandavas novada Izglītības pārvaldes vajadzībām”, ID Nr.2016/13\_ak nolikumu.

SIA „Alkom-Trans” vēlas piedalīties konkursā, piedāvājot Nolikumā norādīto autobusu, kura dzinēja darba tilpums ir 3000cm3, respektīvi, par 800cm3 lielāks, nekā noteikts Nolikuma tehniskajā specifikācijā (dzinēja darba tilpums nevar pārsniegt 2200cm3).

Iepirkumu uzraudzības birojs savā iesniegumā Nr. 4-1.1/2155, lūdz sniegt paskaidrojumus par SIA „Alkom-Trans” minētajiem faktiem.

**Komisijas lēmums:**

Saistībā ar saņemto iesniegumu, izskatot un atkārtoti izvērtējot iepirkuma „Autobusa (19+1 sēdvieta) iegāde Kandavas novada Izglītības pārvaldes vajadzībām”, ID Nr. KND 2016/13\_ak, nolikumu un tajā izvirzītās prasības, tika konstatētas nepilnības un neprecizitātes iepirkuma „Autobusa (19+1 sēdvieta) iegāde Kandavas novada Izglītības pārvaldes vajadzībām”, ID Nr. KND 2016/13\_ak, nolikumā izvirzītajās prasībās, tai skaitā, tehniskajā specifikācijā.

1. Pamatojoties uz augstāk minēto, Iepirkumu komisija, atklāti balsojot PAR: 4, PRET: 0, ATTURAS:0, **NOLEMJ:**
2. **pārtraukt** iepirkuma „Autobusa (19+1 sēdvieta) iegāde Kandavas novada Izglītības pārvaldes vajadzībām”, ID Nr. KND 2016/13\_ak procedūru, pamatojoties uz Publisko iepirkumu likuma 38.panta otro daļu;
3. A.Alasei, minēto lēmumu, nosūtīt Iepirkumu uzraudzības birojam, SIA „Alkom-Trans” un ZAB „Centrs” zvērinātam advokātam Valdim Ulmanim.
4. A.Alasei, lēmumu par Iepirkuma procedūras pārtraukšanu, publicēt Iepirkumu uzraudzības biroja mājas lapā [www.iub.gov.lv](http://www.iub.gov.lv) un Pasūtītāja mājas lapā [www.kandava.lv](http://www.kandava.lv).

Iepirkumu komisijas sēde slēgta plkst. 11:45

Iepirkumu komisijas priekšsēdētāja vietniece: Dace Rudēvica

Iepirkumu komisijas locekļi: Agrita Alase

 Līga Frīdemane

 Pēteris Krampītis

Protokolēja: Agrita Alase